Beroof jy God? | Die Vryburger
Mag ’n mens God beroof? Want julle beroof My, en julle sê: Waarin het ons U beroof? In die tiendes en die offergawe. Met die vloek is julle belaai, en tog beroof julle My, julle, die hele nasie! Bring die hele tiende na die skathuis, sodat daar spys in my huis kan wees; en beproef My tog hierin, sê die HERE van die leërskare, of Ek vir julle nie die vensters van die hemel sal oopmaak en op julle ’n oorvloedige seën sal uitstort nie.- Maleagi 3:8-10
Ek wonder hoeveel volksgenote kry hul salaris, haal hul tiende uit en begroot dan vir die maand? Die meeste betaal geen dankoffer nie, of betaal ‘n paar Rand elke paar maande. Sommige sê: Ek sal die Here dien met my tyd asof die Here jou die opsie gee om te kies watter manier gerieflik is vir jou om Hom te dien! Ek wil in elk geval sien wie ‘n tiende van sy tyd gee, meer as twee ure per dag! Vir meeste is een uur per week al te veel gevra! Wat is u maandelikse bydrae? Is dit minder as R700. Indien wel, het u DSTV? Die premium pakket van DSTV kos amper R700. Het u dan meer om uit te gee op DSTV as aan die Here? Dit is maar een goeie toets van prioriteite!
Die Here sê: Bring die hele tiende na die skathuis en Hy voeg by: Beproef My hierin, of Ek jou nie sal seën nie! Alles wat ons kry kom van Hom af! Hoe is dit moontlik dat ons nie ‘n tiende kan teruggee nie! As jy dit wel doen, sal Hy jou seën, nie noodwendig met rykdom nie, maar Hy sal jou onderhou. Toets Hom hierin, neem die geloofstap en jy sal verstom staan hoe Hy jou onderhou!
8 thoughts on “Beroof jy God?”
Sheugnet August 28, 2013 at 12:33 pm
Verskoon asb my kritiek, maar hierdie artikel klink vir my alte veel of Creflo Dollar dit kon geskryf het. Ek stem heeltemal saam dat ons alles van God ontvang het, en dat ons alles aan Hom verskuldig is, maar kom ons lees Maleagi reg en kom ons bestudeer die Bybel – al die verse wat betrekking het tot die tiende – voordat ons hierdie holruggeryde lering oor die 10de wat sy ontstaan laaaank nadat Luther die Bybel vertaal het gekry het. Die tiende verwys na opbrengs uit die grond uit (kos); en dit waarvan ons God beroof is nie geld nie, maar AANBIDDING. Hierdie skrifgedeelte in Maleagi is gerig aan die priesters, en nie aan die gewone ou op straat nie.
Edmund August 28, 2013 at 10:05 pm
Malachi 2 :1 ”And now, O priests, this commandment is for you.”
Dit is maklik om die bybel uit verband te ruk as mens net een of twee versies lees.
Lees liewers die hele boek van Maleagi en onthou met wie gepraat word.
In hierdie verband was dit die priesters wat die tiende wat die mense klaar betaal het gebruik op luukshede. Die priesters het die tiende gemors op hulle self in plaas daarvan dat dit gebruik was vir die diens van God en sy volk. Ek kan dink aan n hele klomp pastore wat Merc’s rond ry en groot DSTV rekeninge met R10,000 flat screens agv tiende geld.
Lees die Bybel met gebed en verstand.
Ek stem wel saam met die DSTV deel, gooi die duiwel uit saam met die bad water.
Edmund August 29, 2013 at 8:43 am
Jammer dat ek weer iets te se het maar ek wil die baie belangrike argument n bietjie klarigheid gee.
In Malachi 3: 8 -10 “Will a man rob God? Yet you have robbed Me! But you say, In what way have we robbed You? In tithes and offerings. You are cursed with a curse, For you have robbed Me, Even this whole nation. Bring all the tithes into the storehouse, That there may be food in My house,
And try me on this,” Says the Lord of hosts, “If I will not open for you such blessing That there will not be room enough to receive it”
Eerste probleem is dat n “offering” moet eers gegee word voordat dit gesteel kan word.
Dink daaroor. Die mense kannie offers weerhou nie want hulle gee dit vrylik. Dit is wanbestuur van klaar ontvangde offers wat as gesteel beskou word.
Dat daar KOS mag wees in My huis.
Die tiende van die “increase” wat God voorsien het was betaal. Vee en voedsel. Nie geld nie.
Lev 27:30 – 32 And all the tithe of the land, whether of the seed of the land, or of the fruit of the tree, is the LORD’S: it is holy unto the LORD.
n Persoon wat byvoorbeeld houtwerk gedoen het as n manier was nie verwag om “sy tiende te betaal nie”.
Wat is die “windows of heaven”?
Mens kan nou duidelik begin sien dat as hierdie kennis vir mense weerhou word dan kan ons maklik verstaan hoekom swartes onder die “move of the spirit” tenders ontvang want hulle vat ons swak interpretasie van die woord tot die logiese extreme. Al ons kerke sal die mense aspris mislei.
Ons is geneig om alles te persoonlik en te vergeestelik.
Mal 3:10 that there shall not be room enough to receive it.
My bank rekening kan n oneindig bedrag geld insluk maar het u al ooit n graan silo gesien wat vol is en daar kom net nog en nog trokke vol graan.
Dit is die Here se seen, veral as jy deel is van n boer volk.
Adriaan August 29, 2013 at 10:14 am
Wys my asseblief waar in die nuwe testament word verwys dat jy as Christen n tiende van jou geld moet gee?
Dit klink vir my maar net meer na n lekker geldmaak plan van die kerk sodat die bestuur lekker in weelde kan lewe.
Dis die probleem in meeste kerke deesdae, dit gaan meer oor hoeveel geld die kerk uit die gemeente kan suig as wat dit werklik gaan oor ons verhouding met God.
Riaan Kruiwa August 29, 2013 at 2:13 pm
Hmmm, ek moet saamstem saam met die ander kommentaar leweraars: die Maleagi stuk is op ‘n baie spesifieke tyd vir ‘n baie spesifieke groepie mense geskryf.
Daar is duidelike riglyne in die NT oor hoe die kerk moet gee, maar nêrens word aan die kerk gesê ‘n tiende moet betaal word nie. Die kerk moet onbaatsugtig gee, en die kerk moet met blydskap gee. ‘n Tiende is ‘n goeie riglyn, maar ons moet meer gee, as meer verlang word.
Joffre Papenfus August 30, 2013 at 1:44 pm
Dit is waar dat ons altyd met eerbiedige omsigtigheid die interpretering van die Skrif moet benader.
Daar is ook weens menslike swakheid en verdorwenheid sekerlik misbruike in vele plekke, ook die kerk.
Maar die kern bly onweerlegbaar:
Ons moet ‘n dankbaarheidslewe nastreef, wat ook insluit offervaardigheid, van alles waarmee ons so mildelik geseen is: ons tyd en krag, ons lewensmiddele (vrug of geld), ons aanbidding en lof en en en …
Die Hervormers het ons mos deeglik gewys ‘terug na die Skrif’ wat beteken ons moet God Drieenig loof en dank met (en in) alles.
Gee blymoedig en soos jy moet, is jou plig.
As iemand anders dan die gawe nie reg aanwend nie, is sy sonde op hom! Handel daarmee, maar moenie self skuldig raak aan ‘n ander oortreding nie.
En onthou: as BYBEL-gelowiges gehoorsaam ons die hele Bybel, en is elkeen van ons priester, koning en profeet.
Les Nell September 2, 2013 at 8:27 am
Daar is baie mense wat behoeftig is in ons land en ek praat van ons eie mense, meer as 1 miljoen in wit plakers kampe, dit is nie altyd nodig om vir die kerk te gee nie, jy kan altyd aan hierdie mense hulp verleen, daar is baie kindertjies wat onskuldig is onder hierdie mense, en glo my die Here wil he ons moet mekaar help sodat daar vir almal iets sal wees om aan te trek en te eet, jy kan gee volgens wat jy goed dink, daar sal seker van julle wees wat sal se die mense is te sleg om te werk, ja daar mag seker ook n paar van hulle daar wees maar die meerderheid van hulle in daardie situasie is daar in gedwing deur die regering van die dag se wetgewing, noem dit regstelende aksie, BBBEE, goeie woortjies om ons mense te onderdruk,om iets te gee en ek se nie n tiende vir die kerk nie, laat jou beter voel as jy iemand in nood kan help, daar is ook volkshulp 2000 waar ons kan gee.
David January 29, 2017 at 8:42 pm
Gee om te ontvang ? Ie n belegging dan sal selfs di ongelowige wil ddeneem want soos dit verkondig word is die opbrengs verwagting selfs 100 voudig . Nee ons gee uit dankbaarheid , blymoedig en nie oor wat ek gaan terugkry Al is daar geen oes op die land sal ek nog die Here dien .Wanneer beweeg ons na NT , nuwe verbond en kwoteer nie O T uit verband en kom weer onder wet . Ook is geld nie saad wat gesaai word nie .